alexandrainst/scandi-wiki huggingface dataset:
Gunnar Viken

Gunnar Johannes Viken () er ein gardbrukar og politikar frå Høgre. Han var fylkesordførar i Nord-Trøndelag fylke frå 2007 til 2015. Han har òg vore medlem av Mosvik kommunestyre og formannskap.

Viken var Høgres gruppeleiar i Nord-Trøndelag fylkesting 2003–2007, og var Høgres 3. kandidat til Stortinget frå Nord-Trøndelag i 2005. Han var Nord-Trøndelag Høgres fyrstekandidat ved fylkestingsvalet 2007. Partiet fekk tre representantar i fylkestinget, og Viken vart einstemmig vald til ny fylkesordførar etter at Høgre, Arbeidarpartiet, Kristeleg Folkeparti og Venstre slutta ein samarbeidsavtale med felles plattform.

Viken er i tillegg medlem av Nord-Trøndelag Høgres arbeidsutval. Han har tidlegare vore medlem av fylkeslandbruksstyret, derav tolv år som leiar. Han har også vore leiar av Verran Sparebanks forstanderskap, leiar av Mosvik Bondelag og leiar av eldreutvalet til Nasjonalforeningen for folkehelsen i Nord-Trøndelag.

Viken har utdanning frå Statens trafikklærerskole, og han dreiv Levanger trafikkskole 1976–1982. Frå 1982 er han gardbrukar med mjølkekyr og skogsdrift i Mosvik. Han har elles politisk grunnopplæring, Høyres lederskole I og II, og 1. kandidatskolering i samband med stortingsval og fylkestingsval.

Kjelder

Denne artikkelen bygger på «Gunnar Viken» frå ,  den 1. oktober 2011. 
 oppgav desse kjeldene:

Bakgrunnsstoff
 Gunnar Viken hos Nord-Trøndelag fylkeskommune
 Gunnar Viken  hos Nord-Trøndelag Høgre

Fylkesordførarar i Nord-Trøndelag
Fylkesordførarar frå Høgre
Lokalpolitikarar i Inderøy
Høgrepolitikarar i Nord-Trøndelag
Vararepresentantar til Stortinget
Folk frå Inderøy
Alf Daniel Moen

Alf Daniel Moen () er ein norsk politikar frå Arbeidarpartiet.

Moen har fagbrev som skogsarbeidar, og var lenge tilsett som dette i Meraker Brug. Han var også formann i Stjørdal faglige samorganisasjon i fleire år, og hadde ei rekkje tillitsverv i fagrørsla gjennom Norsk Skog- og Landarbeiderforbund og som medlem av representantskapet i Fellesforbundet. Frå 2011 var han attende ved Meraker Brug i halv stilling.

Moen var medlem av Stjørdal kommunestyre frå 1984 og fyrste gong ordførar frå 1. januar 1986. Moen vart vald på nytt som ordførar i 1987 og 1991, medan Einar Wollebæk Andersen frå Høgre tok over som ordførar frå 1994. Moen heldt fram som varaordførar fram til 1995, då han på nytt vart ordførar. Johan Arnt Elverum frå Senterpartiet tok over som ordførar i 1999, då Arbeidarpartiet tapte valet mot dei borgarlege partia. Moen var leiar i Nord-Trøndelag Arbeidarparti frå 1994 til 1995.

Som fylkesrådsleiar frå innføringa av parlamentarisk styreform i Nord-Trøndelag fylke i 2003, har Moen leidd eit fylkesråd som utgjorde Arbeiderpartiet og Senterpartiet fram til 2007, og eit som utgjorde Arbeidarpartiet, Høgre, Venstre og Kristeleg Folkeparti sidan dengong.

Kjelder 

Denne artikkelen bygger på «Alf Daniel Moen» frå ,  den 1. oktober 2011. 
 oppgav desse kjeldene:

Bakgrunnsstoff
Alf Daniel Moen hos Nord-Trøndelag fylkeskommune

Ordførarar i Stjørdal
Ap-ordførarar i Nord-Trøndelag
Folk frå Stjørdal
Kåre Gjønnes

Kåre Gjønnes () var ein norsk bonde og politikar for Kristeleg Folkeparti. Han var frå 1993 til 2011 fylkesmann i Sør-Trøndelag fylke, perioden 1997-2000 var han statsråd i Bondevik I-regjeringa. 

Han leidde Gjønnes-utvalet, som greidde ut om det framtidige forholdet mellom kyrkje og stat i Noreg.

Det kongelege hoff kunngjorde 14. september 2009 at kongen hadde utnemnt Gjønnes til kommandør av St. Olavs Orden «for samfunnsgavnleg virke.»

Politiske verv 
 Ordførar Orkdal kommune (1980–1983)
 Stortingsrepresentant (1985–1993)
 Parlamentarisk leiar (1989–1993)
 Landbruksminister (1997–2000)

Yrkeskarriere 
 Fylkesmann i Sør-Trøndelag 1993–2011 (permisjon 1997–2000)

Kjelder
Denne artikkelen bygger på «Kåre Gjønnes» frå ,  den 1. oktober 2011. 
 oppgav desse kjeldene:

Bakgrunnsstoff
Biografi: Gjønnes, Kåre

Norske landbruksministrar
Statsrådar i Regjeringa Bondevik I
KrF-statsrådar
Fylkesmenn i Sør-Trøndelag
Stortingsrepresentantar frå KrF
Stortingsrepresentantar for Sør-Trøndelag
Stortingsrepresentantar 1985-1989
Stortingsrepresentantar 1989-1993
Ordførarar i Orkdal
KrF-ordførarar i Sør-Trøndelag
St. Olavs Orden
Folk frå Orkdal
Tore O. Sandvik

Tore Onshuus Sandvik (), oppvaksen på Kolstad i Trondheim, er ein norsk politikar frå Arbeidarpartiet.

Han er fylkesordførar i Trøndelag fylke, og var den siste fylkesordføraren i Sør-Trøndelag fylke. Han vart vald til fylkesordførar i 2003, og vart vald på nytt ved lokalvalet i 2007 etter at Arbeidarpartiet gjekk fram med 10,5 prosentpoeng til 41,3 prosent i fylkestingsvalet i Sør-Trøndelag. 

Som fylkesordførar har Sandvik særleg vore oppteken av regional næringspolitikk, og har mellom anna vore med-initiativtakar til næringspolitisk regionalsamarbeid med Kina, og det bedriftsretta programmet «Innflagging Trøndelag». Han har også styrkt samarbeidet mellom styresmakter og NTNU, SINTEF og næringsliv i trøndelagsregionen.

Sandvik var i ein periode frå 2001 statssekretær i Nærings- og handelsdepartementet, og seinare prosjektdirektør i IT-selskapet Extend AS. Før dette var han ungdomssekretær i LO i Sør-Trøndelag og visepresident i europeisk LO sin ungdomsorganisasjon, ETUC Youth.

Sandvik gav i 2004 ut boka Et nytt nei saman med partifellane Wegard Harsvik, Jo Stein Moen og Anne Marit Bjørnflaten.

Kjelder

Denne artikkelen bygger på «Tore O. Sandvik» frå ,  den 1. oktober 2011.

Bakgrunnsstoff
  Et nytt nei

Fylkesordførarar i Trøndelag
Fylkesordførarar i Sør-Trøndelag
Ap-politikarar i Sør-Trøndelag
Statssekretærar frå Ap
Statssekretærar i Regjeringa Stoltenberg I
Folk frå Trondheim
Tom Tvedt

Tom Tvedt () er ein norsk politikar og tidlegare handballspelar frå Randaberg. Han var fylkesorførar 2007-11 i Rogaland og leiar 2015-19 i Norges Idrettsforbund.

Tvedt var ordførar i Randaberg kommune frå 1999 til 2007. Til fylkestingsvalet i 2007 var han Arbeidarpartiets kandidat til vervet som fylkesordførar samtidig som han framleis stilte til val som ordførar i Randaberg. Arbeidarpartiet gjorde eit godt val og vart det største partiet i fylkestinget i Rogaland fylke. Med støtte frå sentrumspartia og SV vart Tvedt Arbeidarpartiets fyrste fylkesordførar i Rogaland.

Tvedt har tidlegare vore salssjef i Tybring-Gjedde. I unge år var han aktiv handballspelar, noregsmeister 1991 med Stavanger IF og landslagsspelar for Noreg, bokført med 25 landskampar. På Idrettstinget 2011 vart han vald til styremedlem i Norges idrettsforbund og olympiske og paralympiske komité for perioden 2011–2015. Perioden 2015-19 leidde han organisasjonen og søkte attval ved Idrettstinget 2019, men vart vraka etter mykje ekstern misnøye med Idrettsforbundet sine disposisjonar gjennom mange år.

Kjelder 

Denne artikkelen bygger på «Tom Tvedt» frå ,  den 1. oktober 2011. 
 oppgav desse kjeldene:
SIF håndball Tom Tvedt med 25 landskamper. 
Næringslivsmagasinet om Tom Tvedt

Referansar

Ordførarar i Randaberg
Ap-ordførarar i Rogaland
Fylkesordførarar i Rogaland
Norske handballspelarar
Ann-Kristin Olsen

Ann-Kristin Olsen () er ein norsk jurist og fylkesmann i Vest-Agder fylke sidan 1998. Gift med Henrik Rolf Pettersen.

Ho er kjent som den fyrste kvinnelege politimeisteren i Noreg, og den fyrste kvinnelege sysselmannen på Svalbard.

Tidleg liv
Ann-Kristin Olsen var fødd i Stockholm kort tid før slutten av andre verdskrig, sidan mora hennar valde å føde henne der grunna den tyske okkupasjonen. Familien flytta kort etter tilbake til Kristiansand, og Olsen voks opp der. Etter å ha gjort ferdig utdanninga ved Kristiansand katedralskole i 1965 byrja ho på studiane av rettsvitskap og fekk ein cand.jur. i 1972. I sine yngre dagar skal ho ha delteke på den fyrste markeringa av den internasjonale kvinnedagen i Oslo.

Karriere
Ann-Kristin Olsen jobba ved Follo politikammer i 1976, og ho vart den fyrste kvinnelege politiinspektøren i landet etter å gått gradane frå politifullmektig og politiadjutant. I 1983 vart ho den fyrste kvinnelege politimeisteren i Noreg, og ho heldt til i Halden. I denne stillinga var ho ansvarleg for etterforskinga av seriedrapa i Tistedalen.

Frå 1995 til 1998 var ho sysselmann på Svalbard, nok ein gong som fyrste kvinne til å ha denne stillinga. Ho måtte hanskast med fleire utfordringar der, mellom anna då sysselmannskontora brann ned, Operafjellulykka i 1996 som tok 141 liv, og ulykka i Barentsburg i 1997 som tok 47 liv. Då den treårige perioden som sysselmann på Svalbard gjekk ut, vart Ann-Kristin nemnt ut som fylkesmann i Vest-Agder fylke.

Kjelder

Denne artikkelen bygger på «Ann-Kristin Olsen» frå ,  den 1. oktober 2011.  
 

Folk frå Kristiansand
Fødde i 1945
Fylkesmenn i Vest-Agder
Sysselmenn på Svalbard
St. Olavs Orden
Norske politimeistrar
Thore Westermoen

Thore Westermoen () i Mandal) var fylkesordførar i Vest-Agder fylke frå 1999, då han etterfylgte Kjell Svindland i vervet. Han vart vald på nytt i 2003 og i 2007 og sat til 2011.  Westermoen representerer Kristeleg Folkeparti.

Westermoen er utdanna siviløkonom frå Norges Handelshøgskule i 1973 og byrja deretter som lærar ved Hallingdal gymnas. I 1978 vart han økonomikonsulent i Vest-Agder fylkeskommune. Frå 1980 til 1986 var han kontorsjef i Mandal kommune. I denne perioden, frå 1983 til 1985, var han også personleg rådgjevar for olje- og energiminister Kåre Kristiansen. Etter at han slutta i Mandal kommune, arbeidde han som administrasjonssjef hos Applica (tidlwegare Siv.ing. Kjell G. Knutsen as) til han var fylkesordførar i 1999.

I 1979 vart han vald inn i Mandal bystyre, men vart friteken då han vart kontorsjef i kommunen. Frå 1983 til 1991 og deretter frå 1999 har han vore medlem av Vest-Agder fylkesting. Han har også vore lokallagsleiar i Mandal KrF og i styremedlem i Vest-Agder KrF.

Kjelder

Denne artikkelen bygger på «Thore Westermoen» frå ,  den 1. oktober 2011.  
 
60-årsomtale (NTB) i Fædrelandsvennen Kultur 17. september 2009 side 15

Fylkesordførarar i Vest-Agder
KrF-politikarar i Vest-Agder
Politiske rådgjevarar frå KrF
Folk frå Mandal
Tim Bendzko

Tim Bendzko () er ein tysk songar og låtskrivar.

Etter å ha vunne ei talenttevling i 2009 fekk han platekontrakt med Sony Music. 17. juni 2011 utgav han sitt fyrste album, Wenn Worte meine Sprache wären. 29. september same år representerte han Berlin i Bundesvision Song Contest 2011 med songen «Wenn Worte meine Sprache wären» frå albumet med same namn. Han fekk 141 poeng og vann tevlinga.

Diskografi 
Album
 2011: Wenn Worte meine Sprache wären

Singlar
 2011: Nur noch kurz die Welt retten
 2011: Wenn Worte meine Sprache wären

Kjelder 
 Denne artikkelen bygger på «Tim Bendzko» frå , den 1. oktober 2011. 
 

Folk frå Berlin
Tyske songarar
Tyske låtskrivarar
Deltakarar i Bundesvision Song Contest
Vinnarar av Bundesvision Song Contest
Kirsti Kolle Grøndahl

Brit Kirsti Kolle Grøndahl () er ein norsk politikar for Arbeidarpartiet og den fyrste kvinnelege stortingspresidenten. Ho har vore kommune- og stortingspolitikar, statsråd og fylkesmann i Buskerud fylke.

Kirsti Kolle Grøndahl vart fødd i Oslo. Ho er utdanna cand. mag. frå 1966. Ho representerte Arbeidarpartiet i kommunestyret og formannskapen i Røyken kommune frå 1972, og vart vald inn på Stortinget i 1977. Grøndahl var statsråd i Kyrkje- og undervisningsdepartementet 1986–1988 og i Departementet for utviklingshjelp 1988–1989. I 1993 vart ho som fyrste kvinne i historia vald til stortingspresident.
Ho var 1999–2013 fylkesmann i Buskerud fylke.

Kjelder

Denne artikkelen bygger på «Kirsti Kolle Grøndahl» frå ,  den 1. oktober 2011.

Bakgrunnsstoff
Stortinget.no - Biografi

Stortingspresidentar
Norske utviklingsministrar
Norske kyrkje- og undervisningsministrar
Statsrådar i Regjeringa Brundtland II
Ap-statsrådar
Fylkesmenn i Buskerud
Stortingsrepresentantar frå Ap
Stortingsrepresentantar for Buskerud
Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Ap-politikarar i Buskerud
Lokalpolitikarar i Røyken
Politikarar frå Oslo
Roger Ryberg

Roger Ryberg () er ein norsk lokalpolitikar for Arbeidarpartiet.

Ryberg er utdanna pedagog og var i perioden 2003-2007 ordførar i Hurum kommune. Han var fylkesordførar i Buskerud fylkeskommune frå 2007 til 2011. Før han vart vald til fylkesordførar var han mellom anna leiar i hovudutval for utdanning i to periodar.

Kjelder 

Denne artikkelen bygger på «Roger Ryberg» frå ,  den 1. oktober 2011.  

Ordførarar i Hurum
Ap-ordførarar i Buskerud
Fylkesordførarar i Buskerud
Fylkesordførarar frå Ap
Norske pedagogar
Audun Tron

Audun Tron () i Sør-Fron kommune), er ein norsk politikar. Han var fylkesordførar i Oppland fylke for Arbeidarpartiet frå 2003 til 2011.

Han har tidlegare vore statssekretær i Kommunal- og regionaldepartementet i Regjeringa Stoltenberg I, under Sylvia Brustad. I 1987–1999 var han ordførar i Lillehammer kommune.

Kjelder 
Denne artikkelen bygger på «Audun Tron» frå ,  den 1. oktober 2011.  
 

Fylkesordførarar i Oppland
Fylkesordførarar frå Ap
Ordførarar i Lillehammer
Ap-ordførarar i Oppland
Statssekretærar i Regjeringa Stoltenberg I
Statssekretærar frå Ap
Folk frå Sør-Fron
Arnfinn Nergård

Arnfinn Nergård () er ein norsk lokalpolitikar frå Senterpartiet. Han var ordførar i Os kommune frå 1995 til 2007. Da overlét han plassen sin for å stå på fyrsteplass på Senterpartiets liste til fylkestingsvalet i Hedmark, som førte til at han i oktober 2007 vart vald til fylkesordførar i Hedmark fylke. Han sat til 2011.

Kjelder

Denne artikkelen bygger på «Arnfinn Nergård» frå ,  den 1. oktober 2011.  
 

Fylkesordførarar i Hedmark
Fylkesordførarar frå Sp
Ordførarar i Os
Sp-ordførarar i Hedmark
Nils Aage Jegstad

Nils Aage Jegstad () er ein norsk gardbrukar og politikar frå Høgre. Han vart fyrste gong vald inn i Vestby kommunestyre i 1976, og var ordførar frå 1988 til 1999. I 1995 vart han fyrste gong vald inn i Akershus fylkesting, og var fylkesordførar frå 2007 til 2013. Jegstad var 5. vararepresentant til Stortinget 2005–2009 og innvald frå Akershus i 2013.

Kjelder 

 
Denne artikkelen bygger på «Nils Aage Jegstad» frå ,  den 1. oktober 2011.

Stortingsrepresentantar 2013-2017
Stortingsrepresentantar 2017-2021
Stortingsrepresentantar for Akershus
Stortingsrepresentantar frå Høgre
Ordførarar i Vestby
Høgreordførarar i Akershus
Fylkesordførarar i Akershus
Fylkesordførarar frå Høgre
Folk frå Vestby
Musikkgruppa Juli

Juli (tidlegare: Sunnyglade) er ei tysk poprockgruppe frå Gießen i Hessen. Gruppa vart skipa i 1996 under namnet Sunnyglade, men skifta til sitt noverande namn i 2001.

Juli har representert Hessen i Bundesvision Song Contest to gongar. Fyrst i 2005 med songen «Geile Zeit» og så i 2011 med songen «Du Lügst So Schön». I 2005 vann dei med 159 poeng og i 2011 kom dei på 13. plass med 12 poeng.

Diskografi
Studioalbum
 2004: Es ist Juli
 2006: Ein neuer Tag
 2010: In Love

Konsertalbum
 2007: Ein neuer Tag – live

Singlar
 2004: Perfekte Welle
 2004: Geile Zeit
 2005: Regen und Meer
 2005: Warum
 2005: November
 2006: Dieses Leben
 2006: Wir beide
 2007: Zerrissen
 2007: Ein neuer Tag
 2010: Elektrisches Gefühl
 2011: Immer wenn es dunkel wird
 2011: Süchtig

Kjelder
Denne artikkelen bygger på «Juli (Band)» frå ,  den 1. oktober 2011.  
 

J
J
J
Juli
Mellommål

Mellommål eller mellommat er eit mindre måltid som ein et mellom hovudmåltida. Det dreier seg gjerne om mat som er enkel å laga til eller kjøpa.

Ofte kan ein ha kald mat, som brødskiver, kjeks, frukt eller nøtter, til mellommål. Saltmat som chips eller søtmat som kaker, lappar og vaflar er også vanleg. Visse typar rettar, som dim sum, taco, tapas og tsjat, blir mykje brukte til mellommål i ulike kulturar. Nokre typar mellommål kan vera knytt til ein særskild drikk, som te (til dømes afternoon tea) eller kaffi (til dømes kaffimat).

Mellommål kan hjelpa til med å halda blodsukkeret på eit jamnt nivå. Samstundes kan hyppig eting, gjerne av mat med høgt salt- eller sukkerinnhald, føra til problem med rett ernæring og tannhelse.

Bakgrunnsstoff

Måltid
Chêne-Bougeries

Chêne-Bougeries er ein by og ein kommune i kantonen Genève i Sveits. Kommunen har  innbyggjarar () og eit areal på . Kommunesenteret ligg 420 meter over havet, tett ved grensa til nabolandet Frankrike. 

Kommunen ligg på vestsida av Genfersjøen. Han grenser til byen Genève og har tre hovudvegar, ei trikkelinje og ei busslinje inn til byen. Kommunen består av bysenteret og nabolaga Grange-Canal, Malagnou, Le Vallon, La Pommière og Conches, samt dei nybygde områda La Gradelle og La Montagne.

Kjelder 
Denne artikkelen bygger på «Chêne-Bougeries» frå ,  den 1. oktober 2011.

Bakgrunnsstoff 
 Offisiell nettstad of Chêne-Bougeries (fransk)

Byar i Sveits
Kommunar i Genève
Veyrier

Veyrier er ein kommune kantonen Genève i Sveits.  Kommunen har  innbyggjarar () og eit areal på . Kommunesenteret ligg 428 meter over havet.

Kommunen grensar til Chêne-Bougeries, Thônex, Troinex, Plan-les-Ouates, Carouge, Genève, og den fransk byen Haute-Savoie Étrembières. Han består av stadane Pinchat, Vessy and Sierne.

Kjelder
Denne artikkelen bygger på «Veyrier» frå ,  den 1. oktober 2011.

Bakgrunnsstoff

Byar i Sveits
Kommunar i Genève
Plan-les-Ouates

Plan-les-Ouates er ein by og ein kommune i kantonen Genève i Sveits, nær ved grensa til nabolandet Frankrike. Kommunen har  innbyggjarar () og eit areal på . Kommunesenteret ligg 405 meter over havet.

Kommunen ligg på venstrebreidda av Rhône. Han består av landsbyen Plan-les-Ouates og grendene Arare og Saconnex d'Arve.

Kjelder
Denne artikkelen bygger på «Plan-les-Ouates» frå ,  den 1. oktober 2011.

Bakgrunnsstoff
 Offisiell nettstad (fransk)

Byar i Sveits
Kommunar i Genève
Vernier

Vernier er ein kommune i kantonen Genève i Sveits. Kommunen har  innbyggjarar () og eit areal på . Kommunesenteret ligg 440 meter over havet. Kommunen grensar i aust til byen Genève. Elva Rhone dannar sørgrensa til kommunen.

Vernier er ein forstad til Genève, frå kommunen er det fem kilometer til bysentrum i Genève. Til franskegrensa er det 3–4 km i nordvestleg retning.

Europas største bustadbygning ligg i Vernier. Ho er 980 meter lang, og vart bygt i 1960-åra. På det meste hyste bygningen 10 000 menneske, i dag bur der om lag 5 500 personar.

Kjelder

Denne artikkelen bygger på «Vernier, Switzerland» frå ,  den 1. oktober 2011.

Bakgrunnsstoff 
 Offisiell nettstad (fransk)
http://www.sig-ge.ch/

Kommunar i Genève
Byar i Sveits
Steffisburg

Steffisburg er ein kommune i distriktet Thun i kantonen Bern i Sveits.  Kommunen har  innbyggjarar () og eit areal på . Kommunesenteret ligg 585 meter over havet. Steffisburg grensar i sør til byen Thun, til bykjerna er det 2-3 kilometer.

Kjelder
Denne artikkelen bygger på «Steffisburg» frå ,  den 1. oktober 2011.

Bakgrunnsstoff
 http://www.steffisburg.ch

Byar i Sveits
Kommunar i Bern
Kristiansand katedralskole

Kristiansand katedralskole Gimle er ein vidaregåande skule i Kristiansand som vart grunnlagd 20. november 1686, etter at privilegia for katedralskule vart ført over frå Stavanger til Kristiansand. Han vart Latinskule i 1734, og er den eldste skulen på Sørlandet.

Historie 
Kristiansand katedralskole (Katta) vart grunnlagd omtrent 535-635 år etter dei fem andre norske katedralskulane i Oslo, Hamar, Trondheim, Bergen og Stavanger - som vart grunnlagde i tida 1152-1153 og 1260. Skulen låg fyrst ved Kristiansand domkyrkje, i den såkalla Latinskulen (frå 1734). På 1930-talet vart skulen utvida med ein ny bygning i Kirkegaten. Etter å ha hatt tilhald i Kvadraturen i nesten 300 år, flytta skulen inn i nybygde lokale på Gimle på 1970-talet.

Hausten 2007 vart skulen slått saman med Gimle videregående skole, tidlegare Kristiansand Handelsgymnas. Arne Rosenvold var den siste rektoren før skulane vart slegne i hop. Opphavleg tilbydde Kristiansand katedralskole ålmennfaglege studietilbod, medan Kristiansand handelsgymnas tilbydde økonomisk-administrative fag. Den samaslåtte skulen har eit breiare fagtilbod, med undervisning også i enkelte yrkesfag.

Latinskulebygningen huser no kontor for Domkyrkja kyrkjelyd, medan bygningen i Kirkegaten er teken over av Sørlandets kunstmuseum.

Kjelder 

Denne artikkelen bygger på «Kristiansand katedralskole» frå ,  den 1. oktober 2011.

Bakgrunnsstoff 
 Heimesida til Kristiansand katedralskole

Vidaregåande skular i Agder
Skular i Kristiansand
Skipingar i 1686
Rollsbottskorka

Rollsbottskorka (eller Rollsbotnskorkja, Rollsbotnskorka) er eit fjell i Møre og Romsdal. Det ligg mellom Tresfjorden i Vestnes kommune i nord, Jasvollbotnen i Fjord kommune i sør, og hovuddalføret Stordalen i aust. Enklaste rutene til toppen går opp frå Jasvollbotnen, men det er kortare å gå opp frå nordsida. Dit kjem ein enten ein startar frå Øvstedalen i Tresfjorden eller frå Øverøye i Stordalen. Eit bratt parti ved toppen kan vere utsett. Frå nord og vest ser Rollsbotnskorkja spiss og bratt ut, frå søraust får fjellet ei meir runda form.
Om fjellnamnet; sjå Heimste Skorkja.

Kjelder 
 www.westcoastpeaks.com
 fjellinordvest.no

Geografi i Vestnes
Fjell i Fjord
Fjell på Sunnmøre
Fjell i Romsdal
Eleonorafalk

Eleonorafalk (Falco eleonorae) er ein middels stor falk som hekkar på øyar i Middelhavet og på Kanariøyane Han er ein langdistanseflyttfugl med overvintringsområde på Madagaskar. Eleonorafalk er kalla opp etter Eleonor av Arborea, ei nasjonal heltinne av Sardinia.

Eleonorafalk er ein elegant rovfugl, 36-42 cm lang med vengespenn på 87-104 cm. Kroppsforma er som ein liten slank vandrefalk, med lange spisse venger, lang hale og slank kropp. Det er to fargevariantar: Den vaksne, mørke morfen er sotbrun, med svarte dekkfjør på undersida av vengene. Den lyse morfen er meir som ein juvenil lerkefalk, men har gulbrun underside, og viser òg kontrasten mellom dei svarte undersidedekkfjøra og den bleikare basen på vengefjørene. Unge fuglar er òg som ein stor ung, lerkefalk, men den bleike undersida står i kontrast til mørkare vengespissar og vengedekkarar. Ropa er som typisk frå falkar, kek-kek-kek.

Dei fangar store insekt, som til dømes augestikkarar, som blir overført frå klør til nebb og etne i flukt. Han er kolonihekkar på kystnære klipper, og legg opp til fire egg. Denne arten har ein forsinka hekkesesong, på seinsommaren, fordi han er ein spesialist på jakt av trekkfuglar som passerer over middelhavsøyane på denne tida av året. Han fangar småfuglar i flukt, ved hjelp av fart og akrobatiske dugleikar. Fuglane nyttar mykje tid på patruljering av kysten med jamne vengeslag for å sjå etter slitne, innkomande trekkfuglar.

Denne arten hekkar på øyar i Middelhavet, spesielt i Hellas, der to tredelar av verdspopulasjonen hekkar, og ca. ti prosent av populasjonen på Tilos i Dodekanesane. Men denne falken hekkar òg på øyar utanfor Spania, Italia, Kroatia, Marokko og Algerie. Ein liten bestand hekkar på Kanariøyene. 

Trekkruta frå Balearane i vestlege Middelhavet til Madagaskar har nyleg blitt kartlagt med satellittelemetri. Ho går over innlandet gjennom det afrikanske kontinentet og over Sahara, over regnskogar ved ekvator fram til Tanzania og Mosambik. Den totale flygedistansen har nådd opp til 9000 km for ein einskild, enveis tur.

Kjelder 

 Første versjon av denne artikkelen byggjer på «Eleonora's Falcon» frå , den 2. oktober 2011

Referansar

Bakgrunnsstoff 

Falkefamilien
Andreas Bourani

Andreas Bourani () er ein tysk songar og låtskrivar.

Bourani representerte Bayern i Bundesvision Song Contest 2011 med songen «Eisberg». Han kom på 10. plass med 26 poeng.

Eurovision

Eurovision Song Contest 2014

Diskografi 
Album
 2011: Staub & Fantasie
 2014: Hey

Singlar
 2011: Nur in meinem Kopf
 2011: Eisberg
 2012: Wunder
 2013: Wie wir waren (Unheilig feat. Andreas Bourani)
 2014: Auf uns

Fotnotar

Kjelder 
Denne artikkelen bygger på «Andreas Bourani» frå ,  den 2. oktober 2011.  
 

Folk frå Bayern
Tyske songarar
Tyske låtskrivarar
Deltakarar i Bundesvision Song Contest
Eurovision Song Contest 2014-jurymedlemmar
Tyske Eurovision Song Contest-jurymedlemmar